stanford-oval/wikipedia huggingface dataset:
GAIS Bandy

| GAIS Bandy |
| --- | --- |

Koko nimi:  GAIS Bandy
Perustettu:  2005
Kaupunki:  Göteborg
Kenttä:  Arena Heden
Värit:                
Sarja:  Elitserien
GAIS Bandy (Göteborgs Atlet- och Idrottssällskap) on göteborgilainen jääpalloseura. Seuran edustusjoukkue pelaa Ruotsin pääsarjassa Elitserienissä, mutta luopui hallipuutteen vuoksi Elitserienistä keväällä 2014.
Historia

GAIS Bandy perustettiin huhtikuussa 2005, kun kaksi göteborgilaista jääpalloseuraa, GAIS ja SK Höjden yhdistyivät, tavoitteena muodostaa kaupunkiin yksi menestyvä jääpalloseura.
SK Höjden nousi kauden 2004-05 päätteeksi II-divisioonasta toiseksi korkeimmalle sarjatasolle I-divisioonaan, ja seuraavalla kaudella 2005-2006, GAIS peri sen sarjapaikan.
GAIS nousi Ruotsin korkeimmalle sarjatasolle, kun se sijoittui ensimmäiseksi Allsvenskanin etelälohkossa kaudella 2010-2011. GAIS:n nousu oli historiallinen, sillä Göteborgista ei ollut aikaisemmin koskaan ollut seuraa jääpallon korkeimmalla sarjatasolla. Ensimmäisellä kaudellaan elitserienissä 2011-2012 se sijoittui yhdeksänneksi.
Aiheesta muualla

Virallinen sivu (Arkistoitu – Internet Archive)
Kuban

Kuban tarkoittaa seuraavia asioita:
Kuban, joki Pohjois-Kaukasiassa
Kuban, alue Pohjois-Kaukasiassa
FK Kuban Krasnodar, krasnodarilainen jalkapalloseura
Kubaninturi, Kaukasiassa elävä vuohieläin
Kuban-nimisiä henkilöitä:
Ali Hassan Kuban (1929/1933–2001), egyptiläinen muusikko, nubialaisen musiikin popularisoija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kuban”, voi hakea sivunnimihaulla, laajalla sivunnimihaulla tai tekstihaulla.
Rousi

Rousi on sukunimi, joka on muun muassa seuraavilla suomalaisilla henkilöillä:
Arne Rousi (1931–2020), kasvitieteilijä, professori ja Turun yliopiston rehtori 1987–1993, Arvo Rousin poika, Martti ja Tuomas Rousin isä, Erik Rousin isoisä
Arvo Rousi (1892–1987), majuri, pankinjohtaja ja viimeinen elossa ollut kalterijääkäri, Arne Rousin isä
Erik Rousi (s. 1987), bassolaulaja, Arne Rousin tyttärenpoika, Martti ja Tuomas Rousin sisarenpoika
Martti Rousi (s. 1960), sellisti ja professori, Arne Rousin poika, Tuomas Rousin veli, Erik Rousin eno
Tuomas Rousi (s. 1967), kapellimestari, Arne Rousin poika, Martti Rousin veli, Erik Rousin eno.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Teemu Eronen

| Teemu Eronen |
| --- | --- |

Henkilötiedot
Syntynyt: 22. marraskuuta 1990 (ikä 34) Vantaa, Suomi
Kansalaisuus:   Suomi
Jääkiekkoilija
Lempinimi:  Ertsi
Pelipaikka:  puolustaja
Maila:  vasen
Pituus:  180 cm
Paino:  85 kg
Seura
Seura:  JYP
Sarja:  SM-liiga
Pelinumero:  42
Pelaajaura
Pääsarjaura:  2008–
Aik. seurat:  Jokerit (SML/KHL) Neftehimik Nižnekamsk (KHL) Vitjaz Podolsk (KHL) HIFK (SML) Växjö Lakers HC (SHL) IF Björklöven Pelicans (SML)
NHL-varaus:  192. varaus, 2011 St. Louis Blues
Teemu Petteri Eronen (s. 22. marraskuuta 1990 Vantaa) on suomalainen jääkiekkopuolustaja, joka pelaa SM-liigajoukkue JYPissä. Hän toimii joukkueen kapteenina.
Ura > Maajoukkueura

| Mitalit | Mitalit | Mitalit |  |
| --- | --- | --- | --- |
|  Teemu Eronen alle 20-vuotiaiden MM-kilpailuissa vuonna 2010. |  Teemu Eronen alle 20-vuotiaiden MM-kilpailuissa vuonna 2010. |  Teemu Eronen alle 20-vuotiaiden MM-kilpailuissa vuonna 2010. |  |
Maa:   Suomi
Miesten jääkiekko
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Hopeaa | Hodonín 2007 | jääkiekko |  |
Eronen pelasi alle 20-vuotiaiden MM-kilpailuissa vuonna 2010 sekä alle 18-vuotiaiden MM-kilpailuissa vuonna 2008. Hän pelasi myös alle 18-vuotiaiden Ivan Hlinkan muistoturnauksessa vuonna 2007, jolloin Eronen voitti hopeaa. Yhteensä hän on pelannut 13 nuorten ja 42 poikien maaottelua.
Suomen A-maajoukkueessa Eronen on pelannut 23 ottelua tehden tehopistein 1+1=2. Hänet valittiin A-maajoukkueeseen ensimmäisen kerran keväällä 2011 toiseen MM-leiriryhmään, mutta Eronen joutui päivää myöhemmin jäämään sivuun sairastumisen vuoksi. Hänet leiriryhmässä korvasi Mikko Pukka. A-maajoukkuedebyyttinsä Eronen pääsi tekemään LG Hockey Gamesissa, jolloin hän korvasi Suomen joukkueessa Petteri Nummelinin. Erosen ensimmäinen A-maaottelu oli 9. helmikuuta 2012 Helsingin Olympiastadionilla pelattu turnauksen avausottelu Venäjää vastaan. Ensimmäisen A-maajoukkuemaalinsa hän teki Karjala-turnauksessa 12. marraskuuta 2018 Ruotsia vastaan.
Muuta

Erosen isä Petri on toiminut juniorivalmentajana Jokereissa.
UNIK Bandy

| UNIK Bandy |
| --- | --- |
Koko nimi:  Uppsala-Näs IK Bandyklubb
Perustettu:  1947
Kaupunki:  Uppsala
Kenttä:  Relitahallen
– kapasiteetti:  350
Värit:                
Sarja:  Division 1
Uppsala-Näs IK Bandyklubb on vuonna 1947 perustetun Uppsala-Näs IK:n jääpallojaosto. Sen jääpallotoiminta alkoi varsinaisesti vuonna 1957. UNIK on 2010-luvulla pelannut Ruotsin toiseksi korkeimman sarjatason Allsvenskanin pohjoislohkossa.
UNIK on ollut selvästi Uppsalan alueen jääpallon kakkosjoukkue, sillä Siriuksen on ollut sitä menestyksekkäämpi. UNIK:sta tuli syksystä 2011 alkaen hallijoukkue, kun seura siirtyi pelaamaan Relita halliin.
Aiheesta muualla

Joukkueen virallinen sivu
Gripen Trollhättan BK

| Gripen Trollhättan BK |
| --- | --- |

Koko nimi:  Gripen Trollhättan Bandyklubb
Perustettu:  1936
Kaupunki:  Trollhättan
Kenttä:  Slättbergsbanan
Värit:           
Sarja:  Elitserien
Gripen Trollhättan Bandyklubb on jääpalloseura Trollhättanista, Länsi-Götanmaalta, Ruotsista. Seuran edustusjoukkue pelaa Ruotsin korkeimmalla sarjatasolla Elitserienissä.
Historia

Seura perustettiin vuonna 1936 nimellä Gripens Bollklubb. Seura pelasi pitkän aikaa alemmilla sarjatasoilla, mutta kipusi hitaasti ylöspäin ja viimein vuonna 1973 nousi ensi kertaa historiansa aikana pääsarjaan, mutta putosi kauden päätteeksi takaisin kakkosdivisioonaan. Uudelleen seura nousi pääsarjaan, silloiseen Allsvenskaniin, vuonna 2000, mutta putosi jälleen toiseksi korkeimmalle sarjatasolle vain kahden kauden kuluttua. Seuran pelasi pääsarjassa kaudet 2004-2009.
Keväällä 2022 seura voitti Allsvenskanin ja nousi Elitserieniin.
Aiheesta muualla

Virallinen sivu
Yellow Front, kannattajien sivusto
Elitserien 2024–2025
Bollnäs GoIF/BF
Broberg/Söderhamn Bandy
Edsbyns IF
Frillesås BK
Gripen Trollhättan
Hammarby IF, Tukholma
Ljusdals BK
Sandvikens AIK
IK Sirius, Uppsala
Vetlanda BK
IFK Vänersborg
Villa Lidköping BK
Västerås SK
Åby/Tjureda IF
Lucy Frazer

| Lucy Frazer |
| --- | --- |

Yhdistyneen kuningaskunnan kulttuuri-, media- ja urheiluministeri
 7. helmikuuta 2023–  
Edeltäjä:  Michelle Donelan
Kansanedustaja
 7. toukokuuta 2015–  
Ryhmä/puolue:  Konservatiivipuolue
Vaalipiiri:  South East Cambridgeshire
Henkilötiedot
Syntynyt: 17. toukokuuta 1972 (ikä 52) Yorkshire, Englanti
Kansalaisuus:  Yhdistynyt kuningaskunta
Tiedot
Puolue:  Konservatiivipuolue
Aiheesta muualla
lucyfrazer.org.uk
Lucy Claire Frazer (s. 17. toukokuuta 1972) on brittiläinen konservatiivipuolueen poliitikko, joka on toiminut Yhdistyneen kuningaskunnan kulttuuri-, media- ja urheiluministerinä helmikuusta 2023 lähtien.
Frazer opiskeli oikeustiedettä Newnham Collegessa Cambridgen yliopistossa ja toimi opiskeluaikanaan Cambridge Union -väittelyseuran puheenjohtajana. Hän työskenteli lakimiehnä, ja hänet nimitettiin 40-vuotiaana Queen’s Counseliksi. Hänet valittiin Yhdistyneen kuningaskunnan alahuoneeseen vuoden 2015 parlamenttivaaleissa. Vuoden 2016 EU-kansanäänestyksessä hän vastusti brexitiä eli Yhdistyneen kuningaskunnan eroa Euroopan unionista.
Tammikuussa 2018 Frazer nimitettiin parlamentaariseksi alivaltiosihteeriksi oikeusministeriöön. Toukokuussa 2019 hänet nimitettiin Englannin ja Walesin apulaiskruununjuristiksi. Heinäkuussa 2019 hänet nimitettiin vankila-asiain apulaisministeriksi. Kruununjuristi Suella Bravermanin äitisloman aikana maaliskuusta syyskuuhun 2021 Frazer toimi hänen sijaisenaan. Syyskuussa 2021 hänet nimitettiin valtiovarainministeriöön taloudelliseksi sihteeriksi. Syyskuusta lokakuuhun 2022 hän toimi apulaisliikenneministerinä. Lokakuussa 2022 hänet nimitettiin apulaisasuntoministeriksi. Helmikuussa 2023 hänet nimitettiin kulttuuri-, media- ja urheiluministeriksi.
IFK Rättvik Bandy

| IFK Rättvik Bandy |
| --- | --- |
Koko nimi:  IFK Rättvik Bandyförening
Perustettu:  1906
Entiset nimet:  IFK Rättvik
Kaupunki:  Rättvik
Kenttä:  Rättvik Areena
Sarja:  Allsvenskan
IFK Rättvik Bandy on vuonna 1906 perustetun Keski-Ruotsin Taalainmaan IFK Rättvikistä eriytynyt jääpalloseura.
Historia

IFK Rättvikin jääpallojoukkue nousi jo 1920-luvulla Ruotsin jääpalloeliittiin. Seura pääsi finaaliin keväällä 1938, mutta koki tappion. Seura on pelannut Ruotsin jääpallon pääsarjassa kaikkiaan 17 kautta. Seura on vuosien saatossa kasvattanut kaikkiaan 27 Ruotsin jääpalloilun maajoukkuemiestä. Tunnetuimpia heistä ovat Einar Tätting, Stor Sätra, Kjell Dahls ja Dan Hjelm.
IFK Rättvikin viime vuosien panostukset jääpalloon ovat olleet merkittävät. Seura sai syksystä 2009 alkaen käyttöönsä jääpallohallin.
Keväällä 2023 IFK Rättvik voitti Allsvenskanin ja nousi takaisin Elitserieniin. Visiitti Elitserienissä jäi yhden kauden mittaiseksi. Keväällä 2024 seura tippui takaisin Allsvenskaniin.
Saavutukset

Saavutuksia Ruotsin pääsarjassa
1 hopeaa: 1938.
Aiheesta muualla

Joukkueen virallinen sivusto
Allsvenskan 2024-2025
IF Boltic, Karlstad
Djurgårdens IF
Falu BS
Kalix Bandy
Gustavsbergs IF
Katrineholm Bandy
IFK Kungälv
IFK Rättvik
Lidköpings AIK
Mölndal Bandy
Nässjö IF
IK Tellus, Tukholma
Tillberga Västerås
Tranås BoIS
Örebro SK
Broberg/Söderhamn Bandy

| Broberg/Söderhamn Bandy |
| --- | --- |

Perustettu:  1919
Kaupunki:  Söderhamn
Kenttä:  Helsingehus Arena
Värit:           
Sarja:  Elitserien
Mestaruudet:  5 (1947, 1963, 1964, 1976, 1977)
Broberg/Söderhamn Bandy, aikaisemmin Brobergs IF, on Ruotsin pääsarjassa Elitserienissä pelaava jääpalloseura Söderhamnin kaupungista. Broberg on Söderhamin itäosassa sijaitseva asuntoalue. Seura on voittanut Ruotsin mestaruuden viidesti.
Historia

Seuran toiminta alkoi vuonna 1919 epävirallisesti kaveriporukkana, joka pelasi kesäisin jalkapalloja talvisin jääpalloa, alun perin Färsjön-järven jäällä. Brobergs IF perustettiin samana vuonna. Alkuaikoina seura harjoitti jää- ja jalkapallon lisäksi mm. uintia, vesipalloa, hiihtoa, nyrkkeilyä ja mäkihyppyä.
Vuonna 1930 seura muutti pelaamaan Faxevallen-kentälle, ja se pelasi ensimmäistä kertaa korkeimmalla sarjatasolla vuonna 1933. Seuraavana vuonna Brobergin pelaajat, Ingvar Wasberg, Erik Fryklund ja Gustav Ludvigsson esiintyivät ensi kertaa Ruotsin maajoukkueessa.
Mestaruusloppuotteluun Broberg selviytyi ensi kerran vuonna 1947, ja voitti kamppailussa Västeråsin maalein 4-2. Vielä seuraavana vuonna se saavutti mestaruushopeaa, mutta sittemmin uutta suurmenestykautta saatiin odotella 1960- ja 1970-luvuille, jolloin seura voitti neljä mestaruuskultaa ja useita himmeämpiä mitaleita.
Lokakuussa 2008 perustettiin erillinen yhtiö Broberg/Söderhamn Bandy AB.
Saavutukset

Saavutuksia Ruotsin pääsarjassa
5 Ruotsin mestaruutta: 1947, 1963, 1964, 1976, 1977
5 hopeaa: 1948, 1965, 1966, 1969, 1979
Kansainvälisiä saavutuksia
4 maailmancupin voittoa: 1975, 1977, 1978, 1983
Aiheesta muualla

Virallinen sivu
Elitserien 2024–2025
Bollnäs GoIF/BF
Broberg/Söderhamn Bandy
Edsbyns IF
Frillesås BK
Gripen Trollhättan
Hammarby IF, Tukholma
Ljusdals BK
Sandvikens AIK
IK Sirius, Uppsala
Vetlanda BK
IFK Vänersborg
Villa Lidköping BK
Västerås SK
Åby/Tjureda IF
Västeråsin hiippakunta

| Västeråsin hiippakunta |
| --- | --- |
 vaakuna

Valtio:  Ruotsi
Uskontokunta:  Ruotsin kirkko
Piispanistuin:  Västerås
Tuomiokirkko:  Västeråsin tuomiokirkko
Piispa:  Mikael Mogren
Perustettu:  varhainen 1100-luku
 
 Svenska kyrkan - Västerås stift 
Infobox OKVirheellinen NIMI-arvo: 
Västeråsin hiippakunta (ruots. Västerås stift) on yksi Ruotsin kirkon 13 hiippakunnasta.
Maantieteellisesti se käsittää Taalainmaan läänin, suurimman osan Västmanlandin lääniä sekä Örebron läänin pohjoisosan ja se on kolmanneksi laajin Ruotsin hiippakunnista. Hiippakunta on muodostettu 1100-luvun alussa. Hiippakunnan ensimmäisenä piispana on tradition mukaan pidetty englantilaista David-munkkia, joka toi kristinuskon Västmanlantiin. Kuitenkin ensimmäinen varmasti nimeltä tunnettu piispa on Robertus (1219-1225).
Hiipakunta jakaantuu kahdeksaan rovastikuntaan ja siihen kuuluu 76 seurakuntaa. Sen alueella asuu noin 590 000 ihmistä ja noin 70 prosenttia asukkaista kuuluu Ruotsin kirkkoon.
Västeråsin piispana on ollut vuodesta 2015 Mikael Mogren ja hän on 67. piispa Våsteråsissa.
Västeråsin tuomiokirkko
Hiippakunnan tuomiokirkko on Västeråsin tuomiokirkko. Nykyisen tuomiokirkon vanhin osa on perimätiedon mukaan viihitty 16. elokuuta 1271, ja nykyiset mittansa se on saanut vuoteen 1517mennessä. Keskiajalla kirkko oli pyhitetty Neitsyt Marialle ja Johannes Kastajalle.
Hiippakunta omistaa kaksi hiippakuntakartanoa; Rättvikin hiippakuntakartanon ja Finnåkerin kurssikartanon.
Rovastikunnat

Västeråsin hiippakunnan rovastikunnat ovat:
Tuomiorovastikunta
Etelä-Västmanlandin rovastikunta
Bergslagenin rovastikunta
Västerbergslagenin rovastikunta
Pohjois-Taalainmaan rovastikunta
Tunan rovastikunta
Falu-Nedansiljanin rovastikunta
Pohjois-Västmanlandin rovastikunta
Piispat > Katoliset piispat

| --- | --- |
 1219–1225: Robertus  1232–1258: Magnus  1258–1283: Carolus  1284–1299: Petrus  1299: Öiarus  1299–1300: Haquinus  1300–1308: Nicolaus Catilli  1309–1328: Israel Erlandi  1329–1352: Egislus Birgeri  1353–1369: Magnus Augustini  1370: Laurentius Boberg  1371–1379: Mathias Laurentii  1379–1383: Hartlevus Hartlevi  1383–1394: Beno Henrici Korp  1395–1403: Nicolaus :  1403: Andreas Johannis  1403–1414: Petrus Ingevasti  1414: Ingemarus Ingevaldi  1414–1421: Nafno Johannis Gyrstinge  1421–1442: Olaus Jacobi Knob  1442–1453: Achatius Johannis  1453–1454: Petrus Mathiae de Vallibus  1454–1461: Olaus Gunnari  1461–1462: Benedictus Magni  1462–1464: Birgerus Magni  1465–1487: Ludechinus Abelis  1487–1501: Olaus Andreae de Vallibus  1501–1522: Otto Svinhufvud  1523: Peder Sunnanväder  1523–1534: Peder Månsson
Piispat > Luterilaiset piispat

| --- | --- |
 1534–1556: Henricus Johannis  1557–1562: Peder Swart  1562–1574: Johannes Nicolai Ofeegh  1574–1580: Erasmus Nicolai Arbogensis  1583–1588: Petrus Benedicti Ölandus  1589–1606: Olaus Stephani Bellinus  1606: Nicolaus Petri  1608–1618: Olaus Stephani Bellinus  1619–1646: Johannes Rudbeckius  1647–1670: Olavus Laurentii Laurelius  1670–1676: Nicolaus Johannis Rudbeckius  1677–1680: Johannes Petri Brodinus  1680–1708: Carolus Carlson  1708–1710: Petrus Malmberg  1711–1725: Matthias Iser  1725–1729: Sven Cameen  1731–1733: Nils Barchius  1733–1750 Andreas Kallsenius  1751–1760: Samuel Troilius :  1760–1800: Lars Benzelstierna  1800–1808: Johan Gustaf Flodin  1809–1811: Eric Waller  1811–1825: Gustaf Murray  1829–1839: Sven Wijkman Casparsson  1839–1849: Gustaf Nibelius  1849–1866: Erik Fahlcrantz  1866–1884: Carl Olof Björling  1884–1898: Gottfrid Billing  1898–1900: Johan August Ekman  1900–1920: Nils Lövgren  1920–1939: Einar Billing  1940–1962: John Cullberg  1962–1975: Sven Silén  1975–1988: Arne Palmqvist  1988–2008: Claes-Bertil Ytterberg  2008-2015: Thomas Söderberg  2015- Mikael Mogren
Aiheesta muualla

Kuvia tai muita tiedostoja aiheesta Västeråsin hiippakunta Wikimedia Commonsissa
Viralliset sivut (Arkistoitu – Internet Archive)
| n k Ruotsin kirkon hiippakunnat |
| --- | --- | --- |
| Hiippakunnat |  Uppsala  Linköping  Skara  Strängnäs  Västerås  Växjö  Lund  Göteborg  Karlstad  Härnösand  Luulaja  Visby  Tukholma  |  |
Katrineholm Värmbol BS

| Katrineholm Värmbol BS |
| --- | --- |
Koko nimi:  Katrineholm Värmbol Bandysällskap
Perustettu:  2007
Entiset nimet:  Katrineholm SK Bandy, Värmbol-Katrineholm BK
Kaupunki:  Katrineholm
Kenttä:  Kronfågel Arena
Värit:           
Sarja:  Allsvenskan
Päävalmentaja:  Jari Hyttinen
Katrineholm Bandy eli virallisemmin Katrineholm Värmbol Bandysällskap on Katrineholmissa kesällä 2007 perustettu jääpalloseura. Seura luotiin yhdistämällä paikallisten jääpalloseurojen Katrineholm SK Bandyn ja Värmbol-Katrineholm BK:n toiminnat. Seura aloitti toiminnan Allsvenkanissa syksyllä 2007.
Historia

Fuusioseura syntyi pitkän neuvotteluvaiheen tuloksena. Yhdistyneillä seuroilla oli pitkä ja menestyksekäs historiakin. Katrineholm SK Bandy oli saavuttanut kolme Ruotsin jääpallomestaruutta vuosina 1969, 1970 ja 1972 sekä pelannut 53 pääsarjakautta. Vastaavasti Värmbol-Katrineholm BK oli pelannut 7 pääsarjakautta.
Yhdistymisestä Katrineholmin jääpalloilussa oli keskusteltu jo 1980-luvun lopulta eli 20 vuoden ajan. Sopimus yhteisen seuran perustamisesta tehtiin syksyllä 2006, ja viralliset päätökset seuroissa tehtiin keväällä 2007. Taustalla oli erityisesti Katrineholm SK Bandyn huono talous, sillä seura oli 2000-luvun alkupuoliskolla hankkinut pelaajia Suomesta ja Venäjältä saavuttamatta hankinnoilla merkittävää urheilullista menestystä. Suomalaisina pelaajina seurassa olivat mm. Teijo Laitinen, Tomi Niemikorpi ja Iivo Wegelius.
Syntynyt uusi seura sijoittui keväällä 2009 toiseksi Allsvenskanin Etelälohkossa ja karsintapelien kautta nousi Elitserieniin. Ensimmäisen Elitserien-kauden 2009–2010 aikana seura jäi viimeiseksi saavuttaen vain yhden tasapelin ja 25 tappiota. Sen jälkeen seura on pelannut Allsvenskania sen Etelälohkossa.
Aiheesta muualla

Virallinen sivu[vanhentunut linkki]
Svenskafan - ruotsalainen jääpallosivusto
Fanisivu (Arkistoitu – Internet Archive)
Allsvenskan 2024-2025
IF Boltic, Karlstad
Djurgårdens IF
Falu BS
Kalix Bandy
Gustavsbergs IF
Katrineholm Bandy
IFK Kungälv
IFK Rättvik
Lidköpings AIK
Mölndal Bandy
Nässjö IF
IK Tellus, Tukholma
Tillberga Västerås
Tranås BoIS
Örebro SK
Nubra

Nubra on alue Intian pohjoisosassa. Se on osa Ladakhin aluetta Jammu ja Kashmir-osavaltiossa. Alueella on laakso, joka on matkailukohde. Laakson lähellä sijaitsee Lehin kaupunki, missä sijaitsee luostareita ja muita historiallisia rakennuksia.
Suuri Chilen maanjäristys 1960

| Suuri Chilen maanjäristys 1960 |
| --- | --- |
 Katu Valdiviassa suuren maanjäristyksen jälkeen.
ISC:  879136
Päivämäärä:  1960-5-2222. toukokuuta 1960
Magnitudi:  9,4–9,6 (Mw)
Maat, joihin vaikutukset ulottuivat:   Chile
Puyehuen tulivuoren purkaus kaksi päivää myöhemmin.
Maanjäristyksen intensiteettikartta.
Suuri Chilen maanjäristys oli voimakkain koskaan mitattu maanjäristys, joka tapahtui 22. toukokuuta 1960. Järistyksen voimakkuus oli 9,5 momenttimagnitudia, mutta joissain tutkimuksissa sen voimakkuudeksi on esitetty 9,4–9,6 momenttimagnitudia. Järistyskeskus oli Chilen keskisosassa. Järistys vaurioitti merkittävästi Valdivian kaupunkia, mutta se aiheutti tuhoa myös muissa Chilen kaupungeissa.
Maanjäristystä seurannut tsunami osui Etelä-Amerikan lisäksi Havaijin saariryhmään ja Filippiineille. Chilen maanjäristyksen ja sitä seuranneen tsunamin arvellaan surmanneen 1 655 ihmistä. Loukkaantuneita oli noin 3 000. Joidenkin arvioiden mukaan kuolleita olisi ollut jopa 5 700. Chilessä on arvioitu, että maanjäristyksen seurauksena noin 58 000 rakennusta tuhoutui. Maanjäristyksen ja tsunamin on arvioitu aiheuttaneen tuhoa yli 550 miljoonan dollarin edestä.
Aiheesta muualla

Kuvia tai muita tiedostoja aiheesta Suuri Chilen maanjäristys 1960 Wikimedia Commonsissa
Chilean earthquake and tsunami (Arkistoitu – Internet Archive)
USGS: Chilean earthquake: surviving the tsunamis
Tsunami of 1960 Dr. George
Hawaii Events (Arkistoitu – Internet Archive)
Paulig

| Paulig Oy |
| --- | --- |

Tunnuslause:  For a life full of flavour.
Yritysmuoto:  osakeyhtiö
Perustettu:  1876
Perustaja:  Gustav Paulig
Toimitusjohtaja:  Rolf Ladau
Puheenjohtaja:  Jukka Moisio
Kotipaikka:  Helsinki, Suomi
Toimiala:  elintarviketeollisuus
Tuotteet:  kahvituotteet ja -palvelut, ruokakonseptit, Tex Mex -tuotteet, mausteet, kasvispohjaiset tuotteet, snacks-tuotteet
Liikevaihto:   966 milj. € (2021)
Liikevoitto:   95,3 milj. € (2021)
Tilikauden tulos:   85,3 milj. € (2021)
Henkilöstö:   2 190 (keskim. 2021)
Kotisivu:  www.pauliggroup.com
Infobox OKVirheellinen NIMI-arvo: 
Paulig-konserni on suomalainen elintarvikealalla toimiva perheyritys, joka sai alkunsa vuonna 1876 perustetusta perheyrityksestä, kun Gustav Paulig aloitti liiketoiminnan Helsingissä. Nykyään Paulig-konserni tarjoaa kahvituotteita ja -palveluja, texmextuotteita, ruokakonsepteja, mausteita, kasvispohjaisia tuotteita sekä snacks-tuotteita. Yhtiön brändejä ovat Paulig, Santa Maria, Risenta ja Poco Loco. Paulig-konsernilla on liiketoimintaa kolmessatoista maassa Pohjoismaissa, Baltiassa, Keski-Euroopassa ja Isossa-Britanniassa.
Liiketoiminta-alueet

Maantieteelliset liiketoiminta-alueet ovat Suomi ja Baltia, Skandinavia ja Keski-Eurooppa sekä kolmas liiketoiminta-alue, joka keskittyy asiakkaiden omiin tuotemerkkeihin (Customer Brands).
Toiminta ulkomailla

Baltian maiden itsenäistyessä ja Neuvostoliiton hajottua vuonna 1991 Paulig ryhtyi yhteistyöhön muiden vanhojen kauppakamareiden kanssa. Pauligin paahtimo ja maustetehdas valmistuivat Tallinnan seudulle Saueen vuonna 1993. Paulig Exportin paahtimon kapasiteetti Sauessa oli tuolloin kymmenesosa Suomen paahtimon kapasiteetista. Viron paahtimon oli tarkoitus toimia Pauligin vientiorganisaationa Venäjän ja muun Itsenäisten valtioiden yhteisön markkinoille, mutta Venäjä peri kaksinkertaista tullia Virosta, Latviasta ja Liettuasta tuotavilta tavaroilta ennen kuin maat liittyivät Euroopan unioniin, jolloin niiden kauppapolitiikka yhdenmukaistui tulliunionin ansiosta. Sauen tehdas keskittyi sittemmin pääasiassa mausteisiin. Venäjälle Paulig avasi myyntitoimistot Pietariin, Moskovaan, sekä vuonna 2011 kahvipaahtimon Tveriin. The Paulig Group SEPCAV on Pauligin Luxemburgissa toimiva eläkerahastoyhtiö.
Pauligin kahvit > Nykyisiä kahvimerkkejä

Brazil
Café Havana
Café New York
Café Barcelona
Café Sydney
Espresso Originale
Juhla Mokka
Parisien
Presidentti
Pauligin kahvit > Entisiä kahvimerkkejä

Hag kofeiiniton, "ensiluokkaisesta raakakahvista”
Huomio (ruots. Givakt), sekoitus keski- ja eteläamerikkalaisista laatukahveista
Juhla (ruots. Jubileums)
Kulta-Colombia, colombiakahveja maustettu mokkalaaduilla
Maine, ”Colombia-voittoinen sekoitus”
Paula, ”maukas ja riittoisa brasilialaissekoitus”
Sheikin Mokka, mokkakahvia ja keniaa
Sinetti (ruots. Sigill), santos- ja colombiasekoitus
Aiheesta muualla

Paulig
Paulig Group (Arkistoitu – Internet Archive)
125 vuotta nautinnollisia hetkiä. Pauligin historiikki. (Arkistoitu – Internet Archive)
Paulig Cupsolo
Paulig Ab Oy hakuteoksessa Uppslagsverket Finland (2012). (ruotsiksi)
Vain 25 minuuttia tuhansien markkojen asiaan, Pauligin kahvimainos vuodelta 1929, Helsingin Sanomat, 24.11.1929, nro 319, s. 13, Kansalliskirjaston digitaaliset aineistot
Oy Gustav Paulig  Ab:n paahtimo toimi osoitteessa Satamakatu 11, Katajanokalla Helsingissä vuosina 1911-1980
Toimitusjohtaja (1919–1947) Eduard Paulig vuonna 1927
Pauligin Vuosaaren paahtimo
IF Boltic

| IF Boltic |
| --- | --- |

Koko nimi:  IF Boltic
Perustettu:  1946
Lakkautettu:  2000
Kaupunki:  Karlstad
Kenttä:  Tingvalla isstadion
Värit:           
Sarja:  Allsvenskan
Mestaruudet:  9 (1979, 1980, 1981, 1982, 1983, 1984, 1985, 1988, 1995)
IF Boltic on karlstadilainen urheiluseura. Seura muistetaan lähinnä sen jääpallohistoriasta, mutta sillä oli toimintaa myös jalkapallossa ja käsipallossa. Boltic on yksi Ruotsin jääpallon menestyneimpiä seuroja, se on voittanut maan mestaruuden yhdeksän kertaa.
Vuonna 2000 Boltic yhdistyi IF Karlstad-Götan kanssa, ja seurojen perinteitä jatkamaan perustettiin BS BolticGöta. Vuodesta 2008 fuusioseura palasi käyttämään nimeä IF Boltic.